Sjaj, mjeseče
<s>Sjaj, mjeseče, sunčeva ti sjaja,
de mi stani oku na vidiku,
da ja vidim kroz demirli pendžer
kraj đerđefa svoju dilber-diku.</s>

<s>Je li mi se promijenila mlada,
Otkako je mene ostavila?</s><s>Je li jošte svježa ko ružica,
kao što je lanjskog ljeta bila?</s>

<s>Il' je mlada opala od jada
što je Mirzi vjeru prekršila?</s><s>O, da znade da mi je sad draga,
i još draža, već je prije bila!</s>

<s>Kad bi htjela, pa me razumjela,
uz druge bih žice zapjevao,
a ovako jaditi se moram,
jer sam sreći u nemilost pao.</s>

<s>Safvet-beg Bašagić
Poezija</s>

